denotere
Store norske leksikon,Språk og litteratur,Språkvitenskapens fagdisipliner,Semantikk
Denotere er å betegne, angi eller definere. Et ord som denoterer noe, viser til hva ordet egentlig betyr og er dermed essensielt sett ordets definisjon. For eksempel kan vi si at ordet bil denoterer 'et motordrevet kjøretøy med fire hjul', mens ordet indianer denoterer en person som tilhører det amerikanske urfolk.
Siden ord kan endre betydning eller bruk, kan denotasjoner også endres, slik skjedekrans har overtatt for jomfruhinne som denotasjon på en del av det kvinnelige kjønnsorgan siden sistnevnte ord regnes som misvisende.Dersom et ord ikke viser til noe, men snarere får oss til å tenke på noe, er det ikke lengre snakk om at et ord denoterer noe, men at vi konnoterer eller assosierer ordet med noe. Les mer i Store norske leksikon denotasjon definisjon konnotasjon